Shell i Nørresundby blev i nat klokken 00.28 udsat for benzintyveri. Tyvene blev ikke fanget, selvom de blev jagtet af både et vidne og Nordjyllands Politi. Det oplyser vagtchef Karsten Kristensen. Flere personer har stået ved en grålig stationscar og tanket benzin. Det har en anden tankende opdaget, men benzintyvene smuttede hurtigt derefter fra regningen. Vidnet kørte efter, og der blev også sendt en patruljevogn. Men uden succes. - Vi sætter en patrulje efter ham, men han undslipper ude ved Rørdamsvej, siger Karsten Kristensen, der er vagtchef hos Nordjyllands Politi. Det vides endnu ikke, hvor meget benzin tyvene fik med sig.

Referat:
Flere personer smuttede fra Shell i Nørresundby med et ukendt mængde af benzin.